Sektor korporativnih komunikacija

Av. V. Holjevca 10

Zagreb 10002

Tel: 01 6450 406

Fax: 01 6452 406

**PRIOPĆENJE**

**INA predstavila nova Class Plus goriva**

* **Nova Class Plus goriva imaju dokazano povoljan učinak na motore s unutarnjim izgaranjem**
* **Nova goriva Eurosuper BS 95 Class Plus, Eurodizel BS Class Plus i Eurosuper BS 100 Class Plus u ponudi na svim Ininim maloprodajnim mjestima**

**Zagreb, 5. lipnja 2017.** – **INA je predstavila nova visokokvalitetna goriva Class Plus koja su zamijenila dosadašnja Class goriva. Zahvaljujući posebnoj poboljšanoj formuli aditiva nova Class Plus goriva imaju dokazano povoljan učinak na motore s unutarnjim izgaranjem, uklanjaju naslage i štite od korozije dijelove motora automobila.**

Nova Class Plus goriva okupljenima je predstavio Darko Markotić, operativni direktor, Trgovina na malo: *„INA upravlja najvećom moderniziranom maloprodajnom mrežom u Hrvatskoj u sklopu koje svakodnevno uslužimo 200 tisuća kupaca i prodamo više od milijardu litara goriva godišnje. Usmjereni smo na to da svojim kupcima osiguramo goriva vrhunske kvalitete. Zbog toga smo unaprijedili ponudu goriva na svojim maloprodajnim mjestima: INA Class Plus goriva naš su odgovor na sve strože tehničke zahtjeve europskih direktiva, automobilske industrije i zaštite okoliša, čija se kvaliteta – kao i dosada – provjerava svakodnevno, u svim točkama proizvodnog i prodajnog lanca. Naši kupci mogu bezbrižno voziti, a brigu o kvaliteti goriva prepustiti nama.“*

Na predstavljanju novih Class Plus goriva, održanom pod voditeljskom palicom Andree Andrassy, više o karakteristikama novih goriva rekao je Žarko Knego, vozač INA Ultra Teama: *„Kao vozač, mogu reći da manje naslaga može značiti manje problema s motorom uzrokovanih začepljenjem. Istovremeno, zahvaljujući čišćem sustavu ubrizgavanja goriva, u motor dolazi optimalna količina goriva što osigurava stabilan rad. Nova INA Class Plus goriva nude upravo to.“*

Događanju su se pridružili i pjevači Pero Galić iz Opće Opasnosti i Damir Kedžo te zlatna hrvatska olimpijka Sara Kolak, vjerni Inini kupci koji će uz INA Class Plus i dalje bezbrižno voziti od nastupa do nastupa. Nakon službenog dijela Andrea Andrassy i Damir Kedžo zaputili su se u vožnju Zagrebom gdje su prolaznicima nudili prijevoz i informirali ih o novim gorivima.

Više informacija o novim INA Class Plus gorivima dostupno je na stranici [www.ina.hr/ClassPlus](http://www.ina.hr/ClassPlus).

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA, d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 495 benzinskih postaja u Hrvatskoj i u susjednim zemljama.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: [pr@ina.hr](mailto:pr@ina.hr)